Anaxareté

Anaxareté alebo Anaxareta (Anaxareté) je v gréckej mytológii cyperské dievča z rodiny hrdinu Teukra.Ovidius, Metamorphoses, 14,698-771.

Do Anaxarety, ktorá pochádzala z urodzenej rodiny, zahorel láskou mladík Ifis. Dlho bojoval s horúcou vášňou, ktorá sa ho zmocnila, kým sa nakoniec odvážil uchádzať sa o jej ruku. Anaxareté ho však s opovrhnutím odmietala a správala sa k nemu povýšene a kruto. Keď už nešťastný Ifis urobil všetko, aby si jej priazeň získal, prišiel k nej a obesil sa na jej dvere. Anaxaretiným kamenným srdcom, ale ani to nepohlo.  

Keď prechádzal okolo jej domu smútiaci pohrebný sprievod, ktorý niesol Ifidovo telo na márach, krutá Anaxareté si ešte ani v tej chvíli neodpustila pohŕdavé poznámky a tlačila sa k oknu, aby uvidela jeho bezvládne mŕtve telo. Sotva sa však na neho pozrela, zasiahla bohyňa lásky Afrodita a Anaxareté sa začala meniť na kameň. Z posledných síl sa pokúsila od okna odstúpiť, ale už nemohla, lebo jej srdca, končatín a potom aj celého tela sa nenávratne zmocnil studený kameň. 

 Referencie 

Kategória:Postavy gréckej mytológie